kardosdrur/scandi-wiki huggingface dataset:
Tremmerup Skov

Tremmerup Skov (også Tved Skov) er et sammenhængende skovområde syd for Lyksborg by i det nordlige Angel i Sydslesvig. Skoven strækker sig fra Mørvig og Mejervig i sydvest til Sandvig og Lyksborg centrum i nord. I nord støder skoven til Flensborg Fjord. I sydvest fortsætter skoven som Tved Ager, i nordøst som Ville. Midt i skoven ligger Røjkær Sø og Vesterværk Sø. Den mellemste del ved Mejervig omtales som Midtkobbel (Mittkoppel), den sydlige som Sønderskov (Süderholz) og dens nordlige som Nørreskov. De mest dominerende træarter er eg og bøg, men også en række andre løv- og nåletræer vokser udmærket i skoven. Gennem skoven løber Frisbæk, som munder ud ved Mejervig. Skovområdet er statsejet og byder på et godt udbygget vejnet med en samlet længde på 20 km veje og stier.

Tremmerup er første gang dokumenteret 1691. Navnet betegnede i beygndelsen landsbyen Tremmerup og gik først senere over til skoven. Det henføres til mandsnavnet glda. Thrimmi, som står formodentlig i forbindelse med glda. thrimma for at hoppe eller lignende. Administrativt hører største del under Lyksborg Kommune, tidligere under Munkbrarup Sogn (Munkbrarup Herred, Flensborg Amt).

Eksterne henvisninger

Noter 

 	
Lyksborg
Angel
Skove i Sydslesvig
Tved Ager

Tved Ager (dansk)  eller Twedter Feld (tysk) er et fredet naturområde beliggende i den østlige del af Flensborg mellem Mørvig, Kavslund og Ves i det nordlige Sydslesvig. Administravivt hører området under Flensborg Kommune i delstaten Slesvig-Holsten i det nordlige Tyskland. Området er en del af EU-habitatområde Kystområderne Flensbog Fjord fra Flensborg til Gelting Birk. Tved Ager har en størrelse på 89 ha og består overvejende af løvskov med træsorter som eg og birk, men der er også åbne mosearealer, bevoksede skovmoser og tørre hedeområder. Der findes i alt over 100 forskellige fuglearter, pver 300 blomster og næsten 80 mosearter. En del af arealet anvendes som græsningsareal til får. I nord går Tved Ager over i Tremmerup Skov (Tved Skov). 

Tved Ager, der tidligere har været militær øvelsesplads, udgør med sin variation i bevoksninger, naturtyper og sin bynære beliggenhed et attraktivt fritidsområde. I 2013 blev naturområdet ramt af orkanen Christian, som lavede mange skader. Orkanen var så voldsomme, at området var spærret i en længere periode.

Tved Ager bliver sommetider forvekslet med Tved Mark, som ligger vest for Farensodde i det nordøstlige Flensborg.

Litteratur 
 Lars Geeredes: Tved Ager har over 300 blomster og over 100 fuglearter, i: Flensborg Avis, 2. maj 2016, side 5

Eksterne henvisninger 

 Naturforening NABU om Tved Ager

Noter 

Flensborg
Skove i Sydslesvig
Krognos

Krognos var en skånsk uradelsslægt, der uddøde i mandslinjen 1573. Slægten, der kendes enten som Krognos eller Stigsen, brugte ikke selv slægtsnavnet. Krognos-slægten kan med rimelighed føres tilbage til en Holger, hvis sønner kendes fra begyndelsen af 1300-tallet, og slægten gjorde sig især bemærket i 14- og 1500-tallet.

Våben 
Slægten førte en sort ørnevinge eller fjerham i guldfelt, som først ses i provst Holgers segl 1330, og på hjelmen fem, senere tretten påfjer. Den skånsk-svenske slægt Ged førte samme våben.

Historie 
Tidligst forekommer hr. Niels Holgersen, der 1320 beseglede kong Christoffers håndfæstning. Fra nyere tid kendes navnlig rigsråden hr. Oluf Stigsen til Krapperup og Bollerup (død 1505), hvis søn, hr. Mourids Olufsen (død ca. 1550), der arvede Bregentved, ligger begravet i Sankt Bendts Kirke i Ringsted under den største ligsten, som findes i Danmark. Sidstnævntes søn, forstander for Herlufsholms Skole og medlem af Rigsrådet Oluf Mouritsen til Ballerup, Bregentved og Clausholm (1535-1573), ægtede Frederik II's ungdomselskede Anne Hardenberg. Hun rejste sin husbond, der døde næppe et halvt år efter brylluppet, og som var den sidste af sin slægt, et pragtfuldt gravmæle i Ringsted Kirke.

Besiddelser 
Slægtens væsentligste besiddelser var Krapperup og Bollerup, men også andre herregårde var i slægtens eje på forskellige tidspunkter: Ugerup i 1380'erne, og Karsholm fra et tidspunkt i 1300-tallet til det ved Anne Mouritsdatter Gyldenstiernes ægteskab med Predbjørn Podebusk kom i dennes besiddelse.

Det opgives at slægten var i besiddelse af Krapperup slot på Kullen fra omkring 1000-tallet, og det forblev i slægtens eje til 1500-tallet. Bollerup i det sydøstlige Skåne var i slægtens besiddelse fra 1401 til 1573. Bregentved var i slægtens eje i flere perioder i 1500-tallet.

Krognoshuset i Lund var i familiens eje i løbet af 13– og 1400-tallet.

Medlemmer 
Af slægtens medlemmer kan nævnes:
 Stig Pedersen Krognos til Krapperup
 Oluf Stigsen Krognos den rige (også den ældre)
 Stig Olufsen Krognos
 Oluf Stigsen Krognos til Krapperup og Bollerup (omkr. 1450-omkr. 1505), gift med Gertrud Knudsdatter Hase og Anne Mouritsdatter Gyldenstierne
 Pernille Krognos (omkr. 1490 – 1533), gift med Anders Bentsen Bille
 Mourits Olufsen Krognos (død 1550), gift med Elline Gøye
 Oluf Mouritsen Krognos (1535-1573), slægtens sidste mand, gift med Anne Hardenberg

Litteratur 
 Danmarks Adels Aarbog, X, 1893 270–76.
 Erik Ulsig: Danske adelsgodser i middelalderen, 1968.

Kilder 
 Krognos i Den Store Danske
 Krognos i Dansk Biografisk Leksikon
  Artikel af Poul Bredo Grandjean
 Slægten Krognos, finnholbek.dk

 
Adelsslægter fra Danmark
Kagerup Savværk

Kagerup Savværk er en trævarevirksomhed beliggende i Grib Skov på Kagerup Stationsvej ved siden af Kagerup Station. Sammen med Mårum Teglværk var det den første egentlig industri i Helsinge-området.

Kagerup Savværk opført i perioden 1886 til 1889 af den legendariske Jens Olsen Christensen kaldet Kulfanden. Virksomheden blev hurtigt rygraden i hans forretninger og grundlaget for hans formue, som ved hans død i 1930 blev opgjort til over 1. million kroner, hvilket var et ganske betydeligt beløb på daværende tidspunkt.

Savværket var udsat for brand i både 1937 og 1940, samt en skorstensbrand i 1952. Værket fik i løbet af årene både betegnelserne dampsavværk og trævarefabrik. Produktionen stoppede i 1997, men blev i 2004 genoptaget i mindre omfang.

Fotogalleri

Kilder
Ugeposten, Helsinge

Gribskov Kommune
Fremstillingsvirksomheder i Danmark
Koblingsreaktion

I organisk kemi er en koblingsreaktion et begreb der dækker en lang række kemiske reaktioner hvor to hydrocarboner bliver koblet ved hjælp af en metalkatalysator. I en vigtig reaktionstype reagerer en organometallisk forbindelse af typen RM (R = organisk del, M = hovedgruppe center) med et organohalid af typen R'X under dannelse af en ny carbon-carbon-binding i produktet R-R'. Bidrag til koblingsreaktioner fra Ei-ichi Negishi og Akira Suzuki blev anerkendt i 2010 med nobelprisen i kemi, som blev delt med Richard F. Heck.

I bred forstand findes der to typer koblingsreaktioner:
 krydskobling, der involverer reaktion mellem to forskellige forbindelse, for eksempel bromobenzen (PhBr) og vinylchloride for at give styren (PhCH=CH2).
 homokoblinger, der kobler to identiske forbindelse, for eksempel omdannelsen af iodobenzen (PhI) til biphenyl (Ph-Ph).

Referencer 

Organisk kemi
Max Rasmussen

Max Rasmussen er navnet på følgende personer:

 Max Rasmussen (amtsdirektør), født 1939
 Max Rasmussen (fodboldspiller), født 1945
Max Rasmussen (amtsdirektør)

Max Rasmussen (født 23. juli 1939 i Assens) var amtsdirektør for Fyns Amt i årene 1982 til 2002.

Rasmussen blev uddannet cand.jur. fra Københavns Universitet i 1964 og cand.art. i historie sammesteds i 1968. I 1972 blev han ansat i Fyns Amt som kontorchef, to år efter kommunalreformen (1970). I 1978 blev han forvaltningschef, og fire år efter amtsdirektør. Sammen med amtsborgmester Jens Peter Fisker spillede Max Rasmussen en hovedrolle i opbygningen af det moderne sygehusvæsen på Fyn.

Frem til 1999 var Max Rasmussen medlem af bestyrelsen for Dafolo Holding A/S og Dafolo A/S, og frem til 2006 medlem af repræsentantskabet for Jyske Bank.

Rasmussen er eller har været censor ved Syddansk Universitet, Aarhus Universitet, Aalborg Universitet og Københavns Universitet. Han har også været seniorforsker ved Copenhagen Business School og er Ridder af 1. grad af Dannebrog.

Bibliografi 
 Socialret (1970)
 Medforfatter til Politikere og embedsmænd - samspil om ledelse i den offentlige sektor (2006)
 Rigtigt kommunalt. Ledelse i kommuner og amter fra reform til reform (2007).

Noter

Kilder 
 Kraks Blå Bog 2014/15

Embedsmænd fra Danmark
Personer i Kraks Blå Bog
Personer fra Assens
Riddere af 1. grad af Dannebrog
Jurister fra Danmark
Historikere fra Danmark
Faglitterære forfattere fra Danmark
Krigskancelliet

Krigskancelliet var et dansk kancelli under enevælden, som blev blev oprettet i 1679 og nedlagt i 1763.

Forud eksisterede Krigskollegiet, der blev oprettet i 1660 og nedlagt efter skånske krig. Efter krigskancelliets nedlæggelse var krigssekretæren enerådende i krigskancelliet. Dette overtog anliggender om forsvaret, herunder udnævnelse, forfremmelse og afskedigelse af officerer, desuden indkomne sager, de til kongen refererede sager, memorialer til kongen, indkomne breve, konduitelister vedrørende officerer samt forhold vedrørende de norske militæretater.

Ved siden af Krigskancelliet eksisterede Generalkrigskommissariatet fra 1600 til 1763, der tog sig af landetatens forhold. I 1763 blev Krigskancelliet og Generalkrigskommissariatet forenede i General-Krigsdirektoratet.

Se også 
 Overkrigssekretær

Litteratur 
 Albert Fabricius og Harald Hatt: Håndbog i slægtsforskning, 3. udgave, København 1982; ; s. 164f

Danske myndigheder under enevælden
Etableret i 1679
Ophørt i 1763
Danmarks militær
Øvre Angara

Øvre Angara (, ) er en flod i Republikken Burjatia i Rusland og den næststørste flod, der udmunder i Bajkalsøen. 

Floden har sit udspring cirka 2000 moh. mellem Nord-Mujskogo og Deljun-Uranskogo nord for Bajkalsøen, nær grænsen til Irkutsk oblast. 

Den øvre del af floden er en hurtigtløbende bjergflod, men det meste af Øvre Angara løber langsomt gennem sump- og moseområder. Flodens nedre løb kan besejles. 

Øvre Angaras største bifloder er Angarakan, Jantsjuj, Tsjuro og Kotera. 

I Øvre Angara findes ørred, stalling, knude, rimte, gedde og aborre.

Referencer

Eksterne henvisninger 

Floder i republikken Burjatien
The Abbey Road Sessions

The Abbey Road Sessions er et opsamlingsalbum med den australske sangerinde Kylie Minogue, udgivet den 24. oktober 2012 på pladeselskabet Parlophone. Albummets primære producere var Steve Anderson og Colin Elliot, og det blev indspillet i Abbey Road Studios i London med Minogues normale band og et stort orkester i november 2011. 

Den første single "Flower", som oprindeligt blev skrevet i 2007, var albummets eneste nye sang. Albummet fik generelt positive anmeldelser, dog var nogle anmeldere kritiske over hendes anvendelse af orkestermusik.

Kylie Minogue promoverede efterfølgende albummet med flere live-optrædener.

Sange

Eksterne henvisninger 
The Abbey Road Sessions (album af Kylie Minogue) på Allmusic

Kylie Minogue-album
Opsamlingsalbum fra 2012
Langbjerg Skov

Langbjerg Skov (dansk) eller Langenberger Forst (tysk) er en cirka 1000 ha stor skov beliggende syd for Læk i Sydslesvig, Slesvig-Holsten i det nordlige Tyskland. Skoven afgrænses mod vest af Klintum og Enge-Sande og mod øst af Stadum. Skoven blev i 1900-tallet anlagt på Klintum Hede med dens næringsfattig sandjord under ledelse af Carl Emeis. Formålet var ikke kun at øge skovarealet i Sydslesvig og at få gavntræ, men også at sætte en barriere op for  sandflugten.

Langbjerg Skov har udviklet sig til en typisk blandingsskov med både nåle- og løvtræer med både eg, bøg, gran og lærk og med et udviklet stinet. Inde i skoven findes en række forbundne fiskedamme. Arealet ligger på gesten og er moderat kuperet. Den er imidlertid det største sammenhængende skovområde i Nordfrislands kreds og Sydslesvig. Den højeste punkt i Langbjerg er med 45 meter over havet bakken Randselbjerg  (også Værkshøj, på ældre dansk Vexhøi, på tysk Rantzauhöhe, Warkshöhe el. Werkshug). Det siges, at der, hvor den gamle vej fra Læk til Soholm og Soholm Å skærer Langbjerg kaldes det Randselbjerg. I en anden høj på Langbjerget fandtes for flere år siden en sten med en indskrift, måske runer. I Langbjerg mellem Stadum og Klintum findes ofte i ringe dybde mineralier og forstenede søprodukter (fossil). I middelalderen, da Bøking og Viding endnu var øer, gik kystlinjen ved gestranden umiddelbart vest for Langbjerg og landsbyen Klintum. Mellem Læk und Enge Hede skæres Langbjerget af den vestlige Hærvej. Åsen skiller historisk dansk og nordfrisisk bosættelsesområde fra hinanden (danskerne boede på gesten, friserne på øerne/marsken).

Tæt ved Randselbjerg ved den vestlige hærvej lå tidligere en hærvejskro (Randselbjerg Kro, Rugeransel el. Petersborg). Folkesagnet kunne berette om krogens kjelde (brønd), som skulle være så dybt, at man kunde se stjernene spejle sig i vandet midt om dagen.

Eksterne henvisninger 

 Erlebnistouren Nordfriesland

Referencer 

Skove i Sydslesvig
Limes Saxoniae

Limes Saxoniae (latin: "Saksiske grænse"), også kendt som Sachsenwall, var en grænse, som fastlagdes cirka år 810 af frankerne under Karl den Store. Formålet var at adskille saksere i Holsten fra de slaviske obotriter, som levede i de østlige dele af det senere Slesvig-Holsten. Intet taler for etablering af et fæstningsværk.

Grænsen 

Adam af Bremen beskrev omkring 1075 i "Den hamborgske kirkes krønike" grænseforløbet på Karl den Stores tid således:

"Invenimus quoque limitem Saxoniae, quae trans Albiam est, prescriptum et Karolo et imperatoribus ceteris, ita se continetem, hoc est:
Ab Albiae ripa orientali usque ad rivulum quem Sclavi Mescenreiza vocant, a quo sursum limes currit per silvam Delvunder usque in fluvium Delvundam ; sicque pervenit in Horchenbici et Bilenispring ; inde ad Liudwinestein et Wispircon et Birznig progreditur. Tunc in Horbinstenon vadit usque in Travena silvam, sursumque per ipsam in Bulilunkin ; mox in Agrimeshov, et recto ad vadum, quod dicitur Agrimeswidil, ascendit. Ubi et Burwido fecit duellum contra campionem Sclavorum, interfecitque eum: et lapis in eodem loco positus est in memoriam  Ab eadem igitur aqua sursum procurrens terminus in stagnum Colse vadit; sicque ad orientalem campum venit Zuentifeld, usque in ipsum flumen Zuentinam, per quem limes Saxoniae usque in pelagus Scythicum et mare quod vocant orientale delabitur. .

"Jeg har også fundet ud af, at det med hensyn til Saxoniens grænse på den anden side af Albien, som den er fastlagt af Karl og de andre kejsere, forholder sig således: Fra Albiens østlige bred går den til det vandløb, som slaverne kalder Mescenreiza, derfra går grænsen op gennem Delvunderskoven til floden Delvunda, på den måde når den til Horchenbici og Bilenispring, derfra til Liudwinestein og Wispircon og Birznig,  så går den mod Horbistenin lige til Travenwald og op gennem den til Birlunkin, derfra til Agrimeshou og direkte op til det vadested, der kaldes Agrimeswidil; det var her, Burwid udkæmpede en tvekamp mod en slavisk kæmpe og dræbte ham: der er på dette sted også rejst en sten til minde derom, fra dette vandløb går grænsen op til søen Colse, således når den i øst den åbne mark Zuentifeld og helt til floden Zuentina. Saxoiens grænse løber så langs med den til Scytherhavet og det hav, man kalder Den Østre Sø."

Noter 

Tysklands historie
Fugle-kvarteret

Fugle-kvarteret eller Pip-kvarteret er et kvarter i Hadsund beliggende umiddelbart vest for byens centrum. Navnet stammer fra gaderne i kvarteret som er opkaldt primært efter fugle som f.eks Fasanvej og Fuglebakken. Navnet Fugle-kvarteret og Pip-kvarteret bruges almindeligt i det daglige sprog. De første parceller blev bygget i starten af 1950'erne Kvarteret er primært beliggende i et meget bakket landskab der er skabt af smeltevand efter sidste istid for ca. 15.000 år siden. Nord for Vestergade og vest for Markedsgade er der nogle meget stejle skrænter som dannede den gamle kystlinjen før sidste istid.

Kvarteret afgrænses mod nord af Højmarken og Linddalene, mod vest af mark område, mod syd af Thygeslund Skov og mod øst af Hadsund Centrum. Markedsgade, Hobrovej og Timandsvej er de veje som giver adgang til Pip-kvarteret.

Bebyggelsen består af 206 parceller fordelt på 1 lejlighedsblok, 1 plejecenter, 2 rækkehuse og 200 parcelhuse, de er placeret langs Timensvej, Smutvejen, Markedsgade og Hobrovej, den har 16 tilhørende sideveje, Bøgedalen, Vesterled, Elmevej, Egevangen, Fyrrestien, Høgevej, Drosselvej, Fasanvej, Jagtvej, Drosselvej, Skellet, Egernvej, Plantanvej, Spættevej, Fuglebakken, Spurvevej.

Galleri

Eksterne henvisninger 

 Arne Lybech, Hadsund Bogen 2011, november 2011. 
 Arne Lybech, Hadsund Bogen 2012, november 2012.

Kilder 

Bydele i Hadsund
Sundbyvester Plads

Sundbyvester Plads er et trafikknudepunkt i Sundbyvester på Amager. Pladsens samlede areal er cirka 6100 m² og der er 25 parkeringspladser på pladsen. På pladsen er der desuden en legeplads.

Amagerbrogade forløber i pladsens østlige ende. Ejendommene Brohave I og II, beliggende på pladsens nordside (Amagerbrogade 232A-236, Sundbyvester Plads 2-4 og Stokrosevej 1-7), er tegnet af Valdemar Sander og opført 1930-32.

Pladsen er i grunden kendt som "Amagers Time Square", grundet den tætte sammenligning imellem Amager og Manhattan.

Offentlig trafik 
Først i 1937 blev sporvognslinje 2 forlænget fra Sundby Remise til Sundbyvester Plads, hvorved der opnåedes forbindelse til Amagerbanens rutebiler. Disse sørgede for eventuel videre befordring til Tårnby, Kastrup eller Dragør.

Linje 2 blev nedlagt som sporvogn i 1969, og siden har Sundbyvester Plads været indrettet som busterminal.

Kilder

Eksterne henvisninger 

Torve og pladser i København
Amager Vest
Øgadekvarteret (Hadsund)

Øgadekvarteret er et kvarter i Hadsund beliggende umiddelbart øst for byens centrum.
Kvarteret har en række gader navngivet efter danske øer, deraf navnet. Navnet Øgadekvarteret bruges almindeligt i det daglige sprog. De første parceller blev bygget i starten af 1940'erne Den vestlige del af kvarteret er primært beliggende på en bakke. Den østlige del er beliggende på et fladt areal, der er hævet havbund fra stenalderen.

Kvarteret afgrænses mod nord af Holterne, mod vest af Hadsund Centrum, mod syd af Ved Stranden/Rolighed og mod øst af Industri Øst. Østergade, Jernbanegade og Kirkegade er de veje som giver adgang til Ø-kvarteret.

Bebyggelsen består af 196 parceller fordelt på 1 kirke, 3 lejlighedsbloke, 15 rækkehuse og 183 parcelhuse, de er placeret langs Kirkegade, Jernbanegade og Østergade, den har 17 tilhørende sideveje, Pejtersborgvej, Jyllandsgade, Læsøgade, Sjællandsgade, Samsøgade, Tykkenkærvej og Sindholtvej.

I den vestlige del af kvarteret ligger Hadsund KulturCenter og Hadsund Kirke.

Galleri

Eksterne henvisninger 

 Arne Lybech, Hadsund Bogen 2011, november 2011. 
 Arne Lybech, Hadsund Bogen 2012, november 2012.

Kilder 

Bydele i Hadsund
Danske bynavne og deres betydning

Danske bynavne og deres betydning. Der er mange bynavne i Danmark, der stammer fra jernalderen eller vikingetiden.
Der findes ikke mange byer med endelsen havn; de eneste byer der hed -havn, var København og Frederikshavn. Derimod var der flere byer med endelsen -købing, da det var vigtigere at fortælle, at der var handel i byen,  den største er Nykøbing Falster. 

I vikingetiden og middelalderen kom endelsen -rup, der er over 1000 år gammel. Fx Taastrup og Pederstrup. Endelsen -rup og -drup viser, at her var en udflytterbebyggelse. Dvs. små huse med beboere, som er flyttet væk fra ældre og større bebyggelser. -rup og -drup stammer fra -torp, der betyder lille bebyggelse.

Nogle af de ældste stednavne ender på -ing som f.eks Kolding og Herning, henholdsvis den kolde og den hornagtige. Endelsen -ing er en afledning: Stedbetegnelsen -ing kan gå tilbage før år nul.

Kilder 

Lister over byer
Købstæder
International Medical University

International Medical University (IMU) er et privat engelsksproget universitet i Kuala Lumpur, og Malaysias førende private sundhedsvidenskabelige universitet. Det blev etableret i 1992, og er aktivt inden for forskning og undervisning inden for medicin og sundhedspleje med en stærk international orientering. Den største aktionær i universitetet er den statsejede kommercielle investeringsfond Khazanah Nasional. Khazanah Nasional er også den største aktionær i det Singapore-baserede selskab Parkway Holdings, Sydøstasiens største private hospitals- og sundhedsselskab.

Universitetet tilbyder en række uddannelser inden for lægevidenskab, tandpleje, farmaci, farmaceutisk kemi, sygepleje, sygeplejevidenskab, diætetik med ernæring, ernæring, psykologi, biomedicin, medicinsk bioteknologi, kiropraktik og kinesisk medicin.

Kilder

Eksterne henvisninger 
 International Medical University

Universiteter
Kuala Lumpur
Etableret i 1992
Mobil computer

En mobil computer (mobil enhed eller portable computer) er en mobil computerenhed, typisk med en berøringsfølsom skærm og/eller et lille tastatur og en vægt på under 1 kg.

En mobil computer har et mobilt styresystem og kan køre forskellige typer af computerprogrammer, kendt som apps. De fleste mobile computere er desuden udstyret med Wi-Fi, Bluetooth og GPS der muliggør at de kan få adgang til Internettet og andre kompatible trådløse enheder såsom headsets. Et kamera eller medieafspiller til video eller musik findes typisk også på disse enheder.

Typer 
Mobile computere inkluderer:
 Smartphones, 
 tavlecomputere
 smarture
 PDA (Enterprise Digital Assistant)
 mobile spillekonsoller
 Mobiltelefoner
 GPS-navigationsenheder
 Elektroniske boglæsere

Brug 
Mobile computere er designet og tilpasset til brug for mobile opgaver. Brugen inkluderer digitaliserede noter, afsendelse og modtagelse af beskeder og informationer, digitale signaturer og stregkodescanning.

De kan bruges til medieafspillere, der kan afspille musik og video. De kan også bruges til videoopkald og videokonferencer eller til at se tv på internettet.

Kilder
Indila

Indila (Adila Sedraïa), (måske født  i Paris), er en fransk sangerinde.

Biografi 
Indila beskriver sig selv som et "barn af verden": "Jeg er en ægte pariser, født i Paris. Og et barn af verden. Min familie stammer fra
Algeriet, men også fra Cambodja, Egypten og Indien.

Karriere 
Hun startede med at gøre sig kendt gennem sit samarbejde med kunstnere som: OGB, Rohff, Soprano,
TLF, Nessbeal, L'Algérino, DJ Abdel og Youssoupha.

Hun udgav sin første solo single Dernière danse, d. 13. november 2013, som var et uddrag af albummet Mini World, der udkom d. 24. februar 2014.

Hun udgav sin anden single "love story" 19. juni, som hun blev inspireret til af frk.sall på instagram. Efterfølgende tog hun til Paris "nobre le rue" og udgav singlen.

Indila er påvirket af kunstnere som: Michael Jackson, Ismaël Lô, Buika, Warda, Jacques Brel, Lata Mangeshkar… Hun har beskrevet sit musiske univers som Variety World, hvor det ikke er muligt at tale om en bestemt stil. Da hun mener hun er et barn af verden synger hun udover på fransk, også på engelsk og urdu.

Diskografi 
Indila har udgivet et album Mini World i 2014.

Klassificeringer

Singler

Andre klassificerede sange

Kilder

Eksterne henvisninger 

 Officiel hjemmeside
 Indila på Universal Music 

Rhythm and blues
Sangere fra Frankrig
Personer fra Paris